


























































































































nekoje reforme, kao na »koncesije« na polju administrativnom. To bi značilo 
stvarno nastavak ovoga stanja pod nekim manje više prividnim parlamenta- 
rizmom ili pod otvorenom ili okrinkanom diktaturom. 

Za orientalne realiste u Beogradu praktična strana pitanja ima veliku 
važnost. Ne puštaju lako iz ruke što su uhvatili. Neće dragovoljno pristati 
na bilo kakovo uređenje, u kojem bi Srbija ostala ograničena na samo svoje 
prihode i da Srbijancima budu rezervirana mjesta samo u njihovoj zemlji. 
Protiv toga bi odma svi ustali u ime »narodnog jedinstva« a protiv »raspar- 
čavanja države«. To bi praktički značilo veći »gubitak« nego li amputacija 
Hrvatske, u predpostavci da će Srbija zadržati Crnu Goru, Južnu Dalmaciju 
sa Dubrovnikom, Bosnu-Hercegovinu i Vojvodinu pod naslovom »Srpskih 
zemalja«. Međutim, kad bi to i odgovaralo današnjem shvatanju pravoslavnog 
elementa izvan Srbije, što nije sigurno, jer je i ovaj elemenat stradao pod 
beogradskom hegemonijom, stoji činjenica da je nepravoslavno stanovništvo 
u većini u Vojvodini kao i u Bosni-Hercegovini, a da i ne govorimo o Južnoj 
Dalmaciji sa Dubrovnikom, gdje je narod u ogromnoj većini hrvatski i ne bi 
htio ni čuti za takovu kombinaciju sa Srbijom, od koje ga odvaja sve pa i 
geografska udaljenost. 


Katastrofalno eksperimentiranje 


31. Srbija vjekovima živi svojim osobitim životom, koji je ostavio u naro- 
du svoje duboke tragove crkveno-kulturne, političke, socialne. Tako se izgradio 
zaseban mentalitet, koji na svoj način gleda na odnose života naroda i ljudi. 
To je činjenica o kojoj se mora voditi računa. Sve je to posve različito tako, 
da i ako govorimo istim rječnikom, ne govorimo istim izrazom uma i osjećanja. 

Htjeti nametnuti njihovu vlast ovamo i upravljati samo njihovim krite- 
rijem i njihovim navikama i metodama, kao što se je radilo ovih prvih 14 
godina s ovakovim katastrofalnim rezultatom, nije naprosto moguće, ako se 
neće stvarati sve to veći sukob, koji će rađati sve to većim zlom. Ovo neus- 
pjelo eksperimentiranje (do sada se je mijenjalo četiri puta teritorialno raz- 
graničenje administracije i istodobno mijenjanje administrativne kompetencije, 
što bi i pod jednom sposobnom vlašću bilo dovoljno da se razori i najbolja ad- 
ministrativna organizacija, a sada kao da se sprema još jedan eksperimenat!) 
mora se već jednom napustiti. Teško se je čemu nadati iz Beograda, koji je 
politički može se reći Srbija, što bi u isto vrijeme značilo ispuštanje iz ruke 
onih materialnih koristi koje hegemonija politička sobom nosi. 


Pravo kao temelj hrvatskih zahtjeva 


32. Na naše tužbe iz Beograda se odgovara: Prvo, da se ne zna što Hrvati 
hoće, jer nemaju programa te nas pozivlju da kažemo što »tražimo«; a drugo, 
da su Hrvati sa Srbima (pravoslavnima) tako pomiješani da ih se ne može raz- 
graničiti na autonomne teritorije. 

Na ovo Hrvati odgovaraju, da je njihov program ovaj: Prvo, da ništa ne 
traže od Srbije, nego hoće da Srbijanci odu sa vlasti iz njihove zemlje, gdje 
nemaju nikakvih svojih prava; a drugo, da je teritorialno razgraničenje, u 
bilo kojem slučaju, moguće, a to putom konsultiranja naroda, koji svojom slo- 
bodnom voljom ima da se izjavi. 

Nakon [toga] lako će biti, ako se iskreno bude htjelo urediti putom slo- 
bodnog sporazuma sve odnošaje, ne na bazi hegemonije, nego na bazi slobodne 
asocijacije interesa na izmjeničnu korist ugovornika i njihovih odnosa. 

Danas se može fundirati država samo na ovom temelju.!3 


18 Dokument u Arhivu JAZU, ostavština A. Trumbića, neregistrirano, 

IZLAZAK IZ GENITIVA 
ILI DRUGI HRVATSKI PREPOROD 


Smiljana Rendić 


icivač pučanstva, student (koji studira jednu disciplinu u Rijeci 
a MEKEO Beogradu), upisuje u popisnicu podatke jedne djevojke, stu- 
dentice medicine, koja se za rubriku o nacionalnosti izjašnjuje kao 
Hrvatica. Na pitanje o materinskom jeziku djevojka odgovara: »Hrvat- 
ski«. Popisivač otpovrće: »Ne mogu tako upisati, službeno se jezik zove 
hrvatskosrpski«. Djevojka na to: »Ja ne govorim službeno, ja govorim 
hrvatskil« Popisivač ostaje uporan i upisuje »hrvatskosrpski«. Djevojka 
ide prijaviti »slučaj« u popisnu središnjicu, pri općini Rijeke, drugoga 
po veličini i važnosti grada u Hrvatskoj. U popisnoj središnjici nitko se 
osobito ne uzbuđuje tim »slučajem«, otpravljaju djevojku i kažu joj 
neka dođe opet, kad se »stvar« izvidi. Da groteska bude grotesknija, ta 
djevojka kći je čovjeka pravoslavne vjeroispovijesti. 

Nastavnički zbor radničkog sveučilišta u istom gradu (»krvavoj 
rani pod srcem Hrvatske«, govoraše A. G.M.) sastaje se na sjednicu. U 
raspravi na toj sjednici, profesori nastavnog jezika zovu taj jezik hrvat- 
skim. Ravnatelj, Srbin iz Hrvatske, opominje: »Federacija još nije de- 
montirana, iako je demontiraju! Novosadski dogovor još je uvijek na 
snazi! I dakle, jezik se još uvijek zove hrvatskosrpski!« Profesori ne 
reagiraju. Mirno, ozbiljno, savjesno, nastavljaju, kroz cijeli tijek ra- 
prave, govoriti »hrvatski jezik«. Ravnatelj više ne opominje. 

Takvi primjeri nisu osamljeni. Takvi su primjeri tipični. I to tipični 
za dvije pogibeljne pojave: kolonizaciju hrvatskog nacionalnog bića i 
stanovitu moralnu gluhoću u kojoj, u nekim krugovima Srba u Hrvat- 
skoj, traje bešćutnost spram te kolonizacije. 

Kolonizacija hrvatskoga nacionalnog bića nije, nasuprot nekim mi- 
šljenjima, započela već ilirskim preporodm. Jest istina da su naši Ilirci 
smatrali jednim narodom sve južne Slavene, pa i sve Slavene uopće. 
Jest istina da su, u maglama svoje romantike, svjesno htjeli jezično i 
književno jedinstvo svih južnih Slavena. Ali sve je to ostajalo na razini 
kulturne fantazmagorije: kičmu nacije to nije diralo. Kičma nacije bila 
je hrvatska državna struktura, ako i svedena samo na teritorij panon- 
skih županija: tvrda, uspravna, nesavitljiva, zajamčena priznatim pra- 
vima Trojedne Kraljevine Hrvatske, Slavonije i Dalmacije u konstituciji 
ugarskoj. Ta državna struktura, to jamstvo hrvatske nacionalne samo- 
svojnosti bilo je za ilirske preporoditelje izvan diskusije jednako kao 
1 za sve prethodne hrvatske naraštaje pod banom i saborom. Isti apso- 
lutni, neprobojni otpor lomljenju kičme hrvatske nacije, ista totalna 
Volja da se ta kičma očuva tvrdom i uspravnom u jedinom svome na- 

ravnom i mogućem obliku, obliku pravne države — taj isti otpor i ta 
ista volja dizali su hrvatske zastupnike u saboru ugarskom protiv ma 
đarskih presizanja prije ilirizma, i digli su Jelačića bana da prijeđe 
s vojskom preko Drave u ratu za materinsku riječ. š 

»Narodnost ilirska i konstitucija ugarska«, govorili su ilirski pre 
poroditelji od samoga početka svoga gibanja. »Narodnost ilirska« bila 
je idealistička magla, uostalom kontingentno funkcionalna. Ali koti. 
tucija ugarska« bila je pravno jamstvo da ta magla neće zagušiti 
hrvatsku naciju — i to su naši Iliri svojim preciznim hrvatskim nervom 
lucidno znali. Konstitucija ugarska za Hrvatsku je značila Priznanje 
hrvatske državne posebnosti, pravno trajanje te posebnosti pod krunom 
ugarskom kroz sedam stoljeća. Ilirski preporoditelji ponašali su se za- 
pravo kao ljudi koji, sigurni u čvrstoću svoje kuće, otvaraju njezina 
vrata i prozore radosnom vjetru proljeća. Osjećaj čvrstoće i nerazori- 
vosti vlastite kuće bio je u njima toliko siguran da nisu vidjeli kako 
taj vjetar može postati i zagušljiv za hrvatsko nacionalno biće i razoran 
za ono jedino što je njima omogućivalo da mu se otvaraju u zanosu bez 
straha: za hrvatsku državnost. 

Ta pogibelj konkretizirala se znatno poslije ilirizma. U cijeloj 
drugoj polovici XIX. st. ona je ostala još uvijek samo potencijalna 
još uvijek praktički paralizirana tvrdom vjerom u apsolutnu nužnost 
hrvatske državne strukture (i samo brutalna bistrina jednoga Madžara, 
De&ka Ferencza, mogla je tada vidjeti tako daleko da nam dobaci kako 
će nas strossmayerski jugoslavenski veleiteti konačno dovesti dotle 
da će nam glavni grad biti Beograd a ne Zagreb). Pogibelj je postala 
stvarna tek onda kad su sami Hrvati, mnogi, počeli misliti da im 
hrvatska država nije više potrebna. 


pd Tu se zapravo nije radilo o tome da bi u nacionalnoj svijesti toga 
dijela Hrvata bila nastala neka kvalitativna promjena: od ilirizma ova- 
mo mnogi su Hrvati iskreno mislili da su Hrvati i Srbi jedan narod. 
Ali, dok su i takvi Hrvati vjerovali da Hrvatska mora očuvati svoju 
povijesnu državnost, prave smrtne pogibelji za hrvatsko nacionalno 
biće nije bilo. Smrtna pogibelj počela je kad su takvi Hrvati pristupili 
akciji za stvaranje integralističke jugoslavenske države, države u kojoj 
će Hrvatska kao država nestati. 

Ta akcija značila je u prvom redu »razbijanje Austrije«. Ta akcija 
hipertrofirala je do paroksizma mit o »Austriji« kao »tamnici naroda«. 
I taj mit toliko se ukorijenio, toliko je kondicionirao substrat svijesti 
da ga je bilo moralno nemoguće razbijati već tada, na početku ovoga 
stoljeća. Već tada su ljudi, koji se nisu dali pod vlast toga mita, bili 
gotovo općenito kvalificirani kao moralne nakaze. Već tada trebalo je 
strahovite hrabrosti da se čovjek ne slomi pod knutom takvih kvali- 
fikacija. Mitovi kao da su tvrdoglaviji od činjenica. Sve do danas. 


: Mit je već sam naziv »Austrija«. Pravi naziv te jedinstvene zajed- 
nice država bio je, od 1867, Austro-Ugarska Monarhija. Nikakvo »za- 
jedničko«, ni »austrijsko« ni austro-ugarsko, državljanstvo u njoj nije 
postojalo: čovjek je bio državljanin svoje države u Monarhiji. Banska 
Hrvatska bila je pod krunom ugarskom, i to po slobodnom izboru svojih 
staleža i redova, instituiranom godine 1102. Cetinski sabor od 1527, 
pragmatička sankcija od 1712. nisu značili prekid hrvatskoga državnog 
saveza s krunom ugarskom, nego slobodni hrvatski prijenos (odnosno, 
1712, potvrdu) prava i obveza toga saveza na drugu dinastiju nositeljicu 
dinastičkoga prava na krunu ugarsku. Nikad se Habsburg u Hrvatskoj 
nije zvao carem: za Hrvatsku i za Ugarsku uvijek je bio samo kralj 

ko atski i ugarski. To je bilo jasno specificirano i u pletori naslova što 
aja je nosio. 


Najgore što se hrvatskom saboru u toj »tamnici narod&« moglo 
diti bilo je to da ga kralj raspusti. No, kad bi hrvatski zastupnik 
M iretno Ante Starčević) usred sabornice mirno odsjekao: »Despocije 
" adaju 'ali se ne popravljaju« — to nije bio razlog kralju da raspusti 
prop f or. (U drugom parlamentu, gdje se zazivalo »Bože pravde, .. .«, 
odveo zanos za bijelim orlovima, dobili smo metke iz pa- 
raljevsku diktaturu za mnogo manje.) Danas, poslije de- 
setljeća režimskog straha od riječi, straha ulivena u kosti tako duboko 
da je postao upravo forma mentis čovjeka na hrvatskom prostoru, teško 
je Ze shvatiti intenzitet i značajke toga straha u »Austriji tamnici na- 
rođa« (taj strah bio je u njoj prisutan samo za deset godina bachovanja, 
i već to što se održao samo deset godina dovoljno svjedoči koliko je bio 
nenaravan strukturi te zajednice država). Neki događaji iz toga doba 
danas, poslije toliko vremena kobnoga hrvatskog prelaženja iz dikta- 
ture u diktaturu, djeluju naprosto fantastično; još nedavno, kad ti se 
desilo da o tome govoriš mladim Hrvatima, studentima, osjećao si da 
reagiraju s potpunim nerazumijevanjem, zapanjeni, osupnuti, kao pred 
čudom. A nikakva čudesa to nisu bila, bili su to naprosto događaji 
hrvatske kronike u takozvanoj »tamnici naroda«, koju je marljivo raz- 
bijala naša jugoslavenstvujuća Nacionalna Omladina leteći za bijelim 
orlovima. I zbivalo se tada i to da je ban »pacifikator«, Khuen-Heder- 
vary, onaj koji se volio nazivati »ja, takozvani srpski ban«, odgovarajući 
u hrvatskom saboru na jednu interpelaciju o hrvatskom državnom po- 
sjedu kraljeve krunidbene zavjernice, rekao da bi on »podvojio je li to 
bio pošten posjed« — na što je dobio ličko stresanje svoje grofovske 
osobe od zastupnika Davida Starčevića, udarac nogom straga od zastup- 
nika Grge Tuškana, i batine štapom zastupnika Josipa Gržanića — 
pa je to svršilo ne vješalima, ne kuglama iz parabeluma, ne kraljev- 
skom diktaturom, ne komesarskim terorom nad Hrvatskom, nego jedno- 
stavno time da je Grga Tuškan izgubio advokaturu (i to ne za onaj 
udarac nogom, nego zato što »laže« da je bana udario nogom — moralo 
se tako elegantno formulirati radi banske časti...), a izborni kotar 
senjski tiskao je u čast svoga zastupnika Josipa Gržanića dopisnicu s 
njegovom slikom i slikom čizme i štapa okićenih cvijećem i s natpisom; 
»Josipu Gržaniću, neustrašivom branitelju naših pravah«. I zbivalo 
se tada i to da su hrvatski sveučilištarci, upravo na dan kad je kralj 
Franjo Josip I došao položiti završni kamen Hrvatskoga narodnog ka- 
zališta u Zagrebu odjeven u mađarsku generalsku odoru, spalili, vođeni 
Stjepanom Radićem, mađarsku zastavu pod kipom Jelačića bana u srcu 
Zagreba, vičući »slava Jelačiću« i »abcug Mađari« — pa im se za to do- 
godilo samo to da su na kratko vrijeme smješteni u bjelovarski zatvor, 
da im je sudac istražitelj pristojno ustupio sudnicu za učenje kako bi 
se mogli pripraviti za ispite, i da je hrvatsko sveučilište bilo privremeno 
zatvoreno, Pa su ispite išli polagati u Prag (u Kraljevinu Češku, u 
aogka iste »Austrije«, dočekani kao braća i srdačno pomagani od Ma- 
mia češke). I zbivalo se i to da se sloboda tiska nije zaustavljala ni pred 
z. ni pred kraljevskim komesarom, pa su, na primjer, jednoga 
Voga, Slavka plemenitog Cuvaja, koji je u dvije svoje faze bio i 
En A komesar, crtali po novinama kao karikaturu s mesarskom kukom 
Meteo ruke i praveći sprdnju od njegova imena pisali didaskalije 
20: »K6-mesar — Čuvaj!« I tako dalje i tako dalje, i sve je to »tamnica 
naroda« puštala da se zbiva ne trepnuvši, u takvoj situaciji nastao je 
onaj Krležin Prizor iz Zastava gdje ministar obrenovićevske Srbije jauče 


kamo nas je 
rabeluma 1 k 


s» 419 











da može slobodno govoriti tek pred »austrijskim« šefom policije u 
Zagrebu, i sve u takvoj situaciji ta je »tamnica«, prva na svijetu, prije 
Engleske, dala svojim narodima (zaslugom, prvenstveno, svoje socijal- 
demokracije, svojih »austromarksista«) solidni zakon o socijalnom osi- 
guranju i zakon o općem, jednakom i tajnom pravu glasa bez obzira 
na cenzus. 

Hrvatski udjel u razaranju Austro-Ugarske zasnivao se (različito 
od češkoga) ne na autentičnom načelu nacionaliteta nego upravo na 
jednoj kobnoj mistifikaciji toga načela i, još gore, na gubitku vjere u 
apsolutnu neophodnost kontinuiteta samosvojne hrvatske države. To 
jest: na objektivnoj izdaji nacionalog bića i jedinoga mogućeg oblika 
njegova ostvarivanja u historijskoj praksi. Lucidne bojazni i otpori većeg 
broja razboritih hrvatskih političara (mnogih pravaša iz obiju starčevićan- 
skih stranaka, braće Radića i drugih iz HRSS) spašavaju hrvatsku čast 
u tome traljavom vihoru, ali ne brišu poraznu činjenicu da je tada do- 
bar dio Hrvata povjerovao da Hrvatska više nije potrebna. Jugoslavenski 
integralizam raširio se u hrvatskom nacionalnom biću otrovno i duboko, 
a ono što ga je činilo još pogibeljnijim bilo je to da je on bio isključivo 
hrvatska pojava. Slovence je u novoj državi štitila etnička kompaktnost 
i oštra posebnost jezika; druge nacije bile su tada tek u procesu osvješ- 
ćivanja vlastite posebnosti, i nisu imale za sobom dugi neprekinuti držav- 
nopravni kontinuitet kao Hrvatska, i zato u njima nije bilo uvjeta za 
napast autogenocida i autopoliticida, nacionalnog samoubojstva i dr- 
žavnog samoubojstva. Samo u Hrvatskoj ta se napast akutno pojavila 
u freneziji svjesne volje za samouništenjem u mitovima nacije hegemona, 
mitovima bijelih orlova i Vidovdanskog hrama. 

Tu ne vrijedi farbati. Jugoslavenski integralizam u staroj Jugoslaviji 
bio je velikosrbizam. Bio je to i u Srbiji i u Hrvatskoj. Nacija hegemon 
(u praksi svoje državne i političke uprave, u misli svoje inteligencije) 
shvaćala je Jugoslaviju kao proširenu Srbiju, Veliku Srbiju. Uloga 
dijela srpske inteligencije tu je bila osobito kobna: apsolutno, nepro- 
bojno uvjereni, od Vuka i Garašanina ovamo, da su svi štokavci Srbi, 
ti su ljudi bili moralno nesposobni dopustiti i samu mogućnost da nije 
tako; i s istom nerazorivom uvjerenošću u objektivnu istinitost svojih 
nazora, s kojom je nekad Inkvizicija progonila heretike, oni su njegovali 
svoju idiosinkraziju prema hrvatstvu kao prema nečemu bolesnom, 
reakcionarnom i štetnom. Ali sama po sebi ta idiosinkrazija ne bi bila 
otrovala hrvatsko nacionalno biće, da je ostala izvan njega: ona je po- 
stala otrovom tek u njemu, unutra, tek onda kad je velik dio Hrvata, 
osobito inteligenata, prestao hrvatski misliti i ugradio se — tupo ili oštro, 
kako gdje — u Veliku Srbiju nazvanu Jugoslavijom. Bilo je to kao ma- 
gija, začaranost, u nekih upravo religija, koja je imala i svoj hram, 
vidovdanski, i svoju liturgiju, kult Kosova i svetosavlja i Karađorđe- 
vićeva doma. Čitati danas dokumente te kobne pseudomistične histerije 
(na primjer, prva godišta »Jadranske straže«, možda najogavnije svje- 
dočanstvo te hrvatske manije »cupio dissolvi«) djeluje emetično. Dva- 
deset i tri godine Hrvatska je, raskomadana, nijekana, živjela u takvoj 
klimi. I posljedice su ostale. Posljedice se i danas osjećaju. 

Postoje svjedočanstva nekih velikih hrvatskih imena — Trumbić, 
Meštrović, Kljaković — da ih je upravo totalitarna imperijalistička bru- 
talnost velikosrbizma »odjugoslavenila« (kako je običavao reći jedan 
od spomenutih, pokojni slikar Jozo Kljaković). Ali takvi su slučajevi 
zbiljske moralne krize zapravo rijetki. Većina hrvatskoga puka nije 
nikad prihvatila jugoslavenstvo kao nacionalni integralizam, nije se ni- 
kad odrekla svoga imena ni svoje države. To i samo to spasilo je Hr- 

to i samo to učinilo je da je gotovo cijeli hrvatski narod (90 po- 
likosrpskim kraljevskim žandarskim kundakom listom glasao 
tranku koja je sasvim jasno, sasvim precizno hrvatska bila 
vala i hrvatski djelovala u gekeia (a ia na J ota 
iji ja j zovući i tako djelujući, zahtijevala priznan 
Pusti) | ard odlu u okviru Jugoslavije shvaćene kao udruže- 
pne : ih nacija a ne kao vidovdanski mit, i ne tek ni kao prostor 
< Ma roje jedne bezimene internacionalističke socijalne pravde. 
mi gale seo čuje da Hrvatska Republikanska Seljačka Stranka (oh, 
id sm I ostala u srži republikanska i onda kad je u političkoj taktici 
Via se ritajiti svoje drago slovo R) nije zapravo predstavljala hrvatski 
zed Ali takvu ocjenu moralno je nemoguće prihvatiti: stranci za 
aki je — ito u onakvim prilikama, pod onakvim pritiskom — glasalo 
i oposjA jedne nacije može se prigovoriti mnogo toga, ali ne da ona 
tada tu naciju nije predstavljala. HSS našla se zatečena kad je da ia 
komadao staru Jugoslaviju, nije se u onom lomu znala odlučno pos 8 ha 
dio članstva kompromitirao se kolaboracijom a većina članstva i pristaša 
paralizirala se i konačno onemogućila atendizmom: sve to može ii pri- 
govoriti toj stranci, pa i demagogiju seljakovanja (ali funkciona nui 
te kako), pa i nedostatak precizne ideologije (ako je nekomu do od ik 
ideologije) — sve to i još štošta drugo, ali ne to da nije predstav su a 
hrvatski narod, ne to da taj narod nije njezine zastupnike listom bi- 
rao na izborima na kojima je mogao birati i druge. I ako se ima hrabro- 
sti pogledati zbilji u lice onakvoj kakva ona jest a ne onakvoj kakva bi 
se naknadno htjelo da je bila, vidi se ovo: drugi hrvatski preporod, ovaj 
što ga sada svojim očima gledamo strepeći da nam ga opet netko ne 
zaguši ali odlučni da ga ostvarimo do kraja jer natrag jednostavno više 
ne možemo — drugi hrvatski preporod, sjaj i muka naših dana, najjače 
je i najodlučnije doživljavan upravo u onim hrvatskim dušama i kra- 
jevima gdje je ta stara stranka, nekad, najdublje zaorala plugom radi- 
kalne nacionalne svijesti u hrvatsko etničko biće. Tamo gdje ona nije 
uspjela zbog jake prisutnosti jugointegralističkih financijskih interesa 
(kao na Kvarneru), i tamo gdje nije mogla doprijeti preko ondašnje 
državne granice (kao u Istri) — tamo je i danas, u drugom hrvatskom 
preporodu, borba protiv nacionalne bezimenosti najteža. I nije jasno što 
se, osim škara za naknadno prekrajanje povijesti, gubi ako se to prizna. 
Samo izvan brazda toga starog prezrenog pluga kolonizacija hrvat- 
skoga nacionalnog bića trajala je radikalno i gotovo bez iznimke. Ni 
hrvatske komuniste nije ona poštedjela u nekim razdobljima: zaneseni 
proleterskim internacionalizmom, moralno ravnodušni ili pače i alergični 
na nacionalitet kao na »buržoasku kategoriju« (uvijek su to govorili tim 
srpskim izričajem, »buržoaska« a ne buržujska ili građanska, što već sa- 
mo po sebi dovoljno govori koliko je i sam njihov jezik u internacionali- 
stičkoj ideologiji bio zapravo koloniziran sasvim preciznim srbizmima 
— to »buržoaska« nije jedini primjer, ima ih sijaset) — dakle, u tome 
internacionalističkom zanosu, u toj moralnoj ravnodušnosti ili i alergiji 
spram kategorija nacionaliteta, ni svi hrvatski komunisti u nekim raz- 
dobljima nisu imali dovoljno sluha za posebnu problematiku hrvatskoga 
nacionalnog bića, za njegovu povijesnu tragediju, za pogibelj koloni- 
zacije tuđim elementom u njegovu tkivu. To, uostalom, ni Marx nije 
shvaćao: njemu su Hrvati Jelačića bana bili jednostavno »pretorijanci 
reakcije« koja je slomila mađarsku revoluciju 1848; doktor iz Triera, 
kojemu nitko nikad nije ni u snu zabranio da govori i piše njemački, i 
koji je svoje nijemstvo nosio jednostavno i naravno kao svoju kožu 
(zaboravivši već u djetinjstvu da za njim stoje naraštaji rabina masa- 

kriranih i maltretiranih u dugim stoljećima Svetoga Rimskog Carstva 
Njemačke Narodnosti) nije jednostavno imao nerva da shvati kako je 
hrvatski rat 1848. bio borba ne za reakciju nego za materinsku riječ, ne 
protiv mađarske slobode kao takve nego protiv arogancije koja je, zavi- 
jena u zastave te slobode, nijekala Hrvatskoj pravo na samosvojno po- 
stojanje u vlastitoj slobodi. To Marxovo nerazumijevanje zadugo 
je obilježilo i europske marksiste uopće i hrvatske marksiste po- 
sebno. Zato su i oni, gotovo svi (pa i August Cesarec, koji je 
u svojoj posljednjoj noći pred strijeljanje, u ustaškom zatvoru, 
na zidu ćelije napisao kao svoje posljednje riječi: »Živjela sovjetska 
Hrvatska!« — što se poslije godinama u socijalističkoj Jugoslaviji mar- 
ljivo prešućivalo) — zato su dakle mnogi hrvatski komunisti, zajedno s 
ostalim hrvatskim jugointegralistima, zajedno s hrvatskim fanaticima 
»jugoslavenskog Piemonta« i vidovdanskog mita, bili na nekoliko go- 
dina pristali biti čak i grobarima hrvatskog jezika u onom nevjerojatnom 
odricanju od ijekavice a prihvatu ekavice protiv svoga vlastitog jezičnog 
osjećaja, protiv cijele strukture svoga govornog i književnog izra- 
za, protiv razuma, protiv najosnovnijeg poriva za očuvanjem  vla- 
stitog identiteta u identitetu domovine kao moralne i pravne kate- 
gorije. To jezično silovanje samih sebe nije, srećom, dugo trajalo; ali 
strahovita je već sama činjenica da je bilo moguće, da je započeto s na- 
kanom da traje. No i kad je to s ekavicom prestalo kao najbrutalniji 
oblik manije »cupio dissolvi«, napast rastapanja hrvatskog identiteta 
nije time prestala, ni u hrvatskim komunistima kao ni u drugima koje 
je zahvatila. I to se odrazilo i u pokretu otpora pod fašističkom i naci- 
stičkom okupacijom u drugom svjetskom ratu. 

Duboku jakost integralizma i u našem pokretu otpora pokazuje oso- 
bito plastično jedna malo spominjana pojedinost s II zasjedanja AV- 
NOJ-a. Bilo je odlučeno da se zaključci toga povijesnog zasjedanja 
napišu »južnim narječjem«. Baš tako je rečeno: »južnim narječjem«. 
Nije poznato da bi itko od nazočnih bio rekao da je to »južno narječje« 
zapravo hrvatski književni jezik (o crnogorskom ili bosansko-hercego- 
vačkom književnom jeziku tada se još nije govorilo — crnogorski jezik 
smatralo se glatko srpskim, a o Bosni i Hercegovini mislilo se da ta- 
mošnji ljudi govore i pišu ili hrvatski ili srpski). Tipkačica, koja je imala 
napisati zaključke na »južnom narječju«, Srpkinja iz čisto ekavskog 
kraja (i supruga jednoga od glavnih jugoslavenskih revolucionara beo- 
gradske formacije), bila je osoba moralno osjetljiva i uz to naobražena: 
znala je dakle da se »južno narječje« ne dobiva samo time da se namje- 
sto Antifašističko Veće piše Antifašističko Vijeće. I rekla je da je u ne- 
prilici kako će pisati, jer da ona »južno narečje« ne zna. I svršilo je 
tako da su ti zaključci, temelj nove J ugoslavije, napisani nekim jezičnim 
hibridom koji nije ni hrvatski ni srpski. I: kako se tu počelo, tako se i 
nastavilo — i do konca rata, i u novoj J ugoslaviji. 


Partizanska vojna terminologija srpska je i puna rusizama: takva 
je i terminologija poratne Jugoslavenske narodne armije. Tek danas su 
na vidiku odgovarajuće promjene neprihvatljivog stanja. Srpska i ru- 
sificirana ostala je poslije rata i gotovo sva politička i pravna termino- 
logija u Hrvatskoj, pa ako su se rusizmi dosad donekle i očistili, srbizmi 
su ostali: Hrvatska, stara zemlja koja je stoljećima živjela upravo od 
svoje pravne svijesti, i koja je upravo u oblikovanju svoga pravnog na- 
zivlja dala jedno od najfrapantnijih svjedočanstava svoga jezičnog ge- 
nija, ostala je poslije rata bez svoje pravne terminologije, kolonizirana 
je na tome području tako potpuno da se danas samo rijetki još živi stari 

odvjetnici sjećaju, na primjer, da se žalba u pravnom postupku hrvatski 
že žŽ utok. ik 
sH BA a kevitakoga jezika počelo je zapravo već mnogo prije, 
što u tome najviše zabrinjuje jest to da je počelo baš u ino 
insanity u Hrvatskoj prije 1918, u doba spomenutoga 
koji se volio zvati e anna s. s geiko 
i Š uena bez prekida do danas, carstva su , 
. zr BE eia, ali to traje, traje i u socijalizmu, traje nepre- 
dai oz si mađarskog grofa preko žandarske kraljevske Jugoslavije 
jo : za" svjetskog rata i pokreta otpora kroz taj rati revolucio- 
Do bnove poslije rata sve do danas. To zabrinjuje, to muči: ta pod- 
nio a orna, neprekinuta razvojna crta od bana Khuena do današnjih 
ME tetrelista koje hvata horror i od samoga hrvatskoga imena. 
Bisiko Posavac prvi je u Hrvatskoj, prije nekoliko godina, upozorio na 
tu kobnu neprekinutu crtu, prvi je javno postavio pitanje eia će 
hrvatski jezik biti sapet jednim dekretom khuenovštine. Ali to rasni 
mora se postavljati: stvar je časti i vjerodostojnosti upravo brats va i 
jedinstva, toliko proklamiranoga, baš i u tome (između ostaloga) smije 
li se ili ne smije to pitanje postavljati. Jer upravo pod banom si 
upravo uz Khuenovo favoriziranje, upravo u zatrovanoj klimi svađe 
Hrvat4 i Srba u Hrvatskoj, klimi koju je »takozvani srpski ban« sustavno 
raspirivao — upravo tada iznijeli su hrvatski vukovci pobjedu nad vod 
grebačkom jezičnom školom, upravo tada (1899) objavio je Tomo Mareti 
svoju Gramatiku hrvatskoga ili srpskog jezika uz banov blagoslov, 
upravo tada presječen je povijesni razvitak hrvatskoga književnog je- 
zika i nametnuta je Hrvatskoj maretićevska vukovština kao jezična 
norma. Čovjek se mora za glavu uhvatiti pred tom slavnom Gramatikom 
Tome Maretića: kao jedino vrelo za njezinu izradbu navedena su Vu- 
kova i Daničićeva djela i srpske narodne pjesme, priče i poslovice. 
Ništa drugo, ništa ni od korova! Cijelu hrvatsku umjetnu i pučku knji- 
ževnost bacio je Tomo Maretić tom nevjerojatnom Gramatikom u ropo- 
tarnicu, cijelo jezično blago njezinih stoljeća proglasio je provincijaliz- 
mima nedostojnim književnoga jezika, osim ako su riječi iz toga blaga 
imale potvrdu u Vuka i Daničića i u srpskim pučkim umotvorima od 
Vuka skupljenim. Gramatike kao ta Maretićeva nema nigdje na svijetu: 
samo u Hrvatskoj, samo u freneziji hrvatskoga samorazaranja mogla je 
ona nastati, samo u hrvatskom apsurdu mogla je ona postati norma, 
norma pod banom Khuenom! O ne, nije Hrvatskoj jezik počeo razarati 
naivni Bečki dogovor iz 1850, nije to mogao jer se jednostavno nikad nije 
pravo ostvario, nikomu od njegovih hrvatskih potpisnika nije ni do 
kraja života palo na pamet da proskribiraju riječi hrvatske jezične ba- 
štine zato što su prihvatili štokavsku ijekavicu, uostalom od te su ije- 
kavice oni odmah učinili iekavicu i pisali su tom svojom iekavicom ne- 
Pokolebljivo do smrti, pisali hrvatski, u živoj struji povijesnog razvitka 
hrvatskoga jezika, i čuvajući u svome pisanju stare hrvatske padežne 
oblike, i čuvajući funkcionalnost cijeloga hrvatskog jezičnog blaga. Tek 
Pobjeda hrvatskih vukovaca u mraku khuenovštine sve je to presjekla, 
Ali hrvatski jezični osjećaj bio je jači i od te kobne pobjede, i hrvatski 
književni jezik sačuvao je svoju posebnost, nije se pretopio u srpski 
niti u tom oklopu vukovštine, niti u onom ludom pokušaju ekavizacije 
hrvatskog izraza poslije prvoga svjetskog rata. I valja reći: čak ni u 
staroj Jugoslaviji, čak ni pod nametom školskoga »jedinstvenog« Beli- 
ćeva pravopisa u doba kraljevske diktature, nije hrvatski jezik bio oz- 
biljno ugrožen u samoj svojoj biti. Bilo je različnih infiltracija (kao ono 
S proskribiranjem židovskoga imena i zamjenom toga imena jevrejskim 

u hrvatskom jeziku, o čemu sam u ovom listu već opširnije pisala), ali 
sve to ostajalo je na površini, sve to zadržavalo se u slabo kvalificira- 
nim tekstovima, sve to nije radikalno i frontalno udaralo u samu srž 
hrvatske jezične posebnosti, već i zato što se odbijalo o svjesni hrvatski 
otpor koji je čak i pod kraljevskom čizmom imao široke mogućnosti 
izraza. Hrvatski književnici, hrvatski učitelji i profesori, hrvatski lektori 
pazili su tada na hrvatski jezik, i imali su mogućnosti paziti. Integrali- 
zam u staroj Jugoslaviji nije ipak išao dotle da nameće integraciju je- 
zika, poslije propale ludosti s generalizacijom ekavice ograničavao se na 
integraciju pravopisa, pa i to je mogao izvoditi samo u školama od 1930. 
do 1939, hrvatsko novinstvo i hrvatska književnost nisu ni tih godina 
— osim gdjekoje iznimke — prihvatili »unificirani« a zapravo srpski 
Belićev pravopis, i netom je Hrvatska polučila kakvu-takvu samoupravu 
u Banovini Hrvatskoj, vraćen je Boranićev Pravopis i u škole, i to je 
bio upravo jedan od prvih propisa banske vlade. 

Sustavna opasnost radikalne kolonizacije hrvatskoga jezika počela 
je, paradoksalno, tek u novoj Jugoslaviji nastaloj iz partizanskog rata 
za narodno oslobođenje. U doba toga rata na hrvatskom je prostoru 
stajao i pokušaj ustaške države: pokušaj strahovit, krvav, i potpuno po- 
grešan (tako da se na nj mogu očajno Primijeniti riječi nekoga davnog 
francuskog ministra: »To je više nego zločin, to je pogreška«). S tim po- 
kušajem, i osobito s njegovim zločinima, većina se hrvatske nacije nije 
solidarizirala. Ali uzalud: poslije rata, sve pod geslom bratstva i jedin- 
stva, sve i uz činjenicu da je znatan broj Hrvata bio u partizanima, 
hrvatsko ime bilo je praktički proskribirano, odium ustaštva bačen je 
na cijelu Hrvatsku. Formalno je ustanovljena hrvatska Republika, i 
postojala je u njoj hrvatska zemaljska vlada i hrvatski sabor, ali Hr- 
vatska je u svemu tome bila svedena na nekakav administrativno-teri- 
torijalni pojam, pa se smjelo reći samo: Republika Hrvatska, Sabor 
Hrvatske, Izvršno vijeće Sabora Hrvatske, i to uvijek skrupulozno, čak 
i u običnom govoru, stavljajući pred tu tako dekliniranu Hrvatsku NR 
odnosno, poslije, SR. Danas se te hrvatske partizanske i prve poratne 
godine nastoji revalorizirati, očito u najboljoj namjeri; ali pitanje je 
koliko je to zapravo korisno upravo za hrvatsku naciju koju se i takvim 
revaloriziranjem želi konsolidirati. Jer, opet jednom, ima li smisla miti- 
zirati povijest, može li naknadno mitiziranje Povijesti biti zbiljski ko- 
risno? Nije li istina uvijek bolja od najplemenitijega mita, pa ma kako 
bila gorka i crna? Nije li hrabrost za Priznanje gorkih istina ipak naj- 
bolji način da ih se prebrodi kroz kvalitativnu izmjenu? Jer kako je to 
zapravo bilo s Republikom Hrvatskom i saborom Hrvatske i vladom 
Hrvatske, pa i s Komunističkom Partijom Hrvatske — kako je to za- 
pravo bilo u ono doba (koje je osuđeno na Brijunima 1966) kad nam je 
mnogo toga bilo nametano pritiscima: to mi svi nosimo u kostima, i 
komunisti i nekomunisti u Hrvatskoj. Nosimo to da ime rođene zemlje 
nismo smjeli izgovoriti bez administrativno-teritorijalne apreture, to da 
su gotovo sva hrvatska stručna društva postala »društva Hrvatske« 
Protiv hrvatskih jezičnih zakona (nekim čudom uspjeli su se od terora 
toga genitiva spasiti samo Hrvatsko filozofsko, Hrvatsko filološko, Hr- 
vatsko prirodoslovno društvo i možda još koje), to da je bila postala 
strahovita hrabrost nadjenuti djetetu ime Domagoj ili Krešimir, to da 
je Srbin iz Srbije glatko mogao postati profesorom nastavnog jezika u 
Hrvatskoj i kolonizirati hrvatsku djecu srpskim jezikom, to da je pje- 
vanje hrvatske himne bilo praktički zabranjeno kao da je veleizdaja so- 
cijalizma, to da se jedan slovenski list glatko smio zvati »slovenski Ja- 
dran« ali se riječi »hrvatski Jadran« nisu smjele ni izgovoriti, to da se 

moglo dogoditi da sudac u Hrvatskoj, videći gdje stranka u zapisniku 
svoga preslušavanja briše riječ »veš«, koju nije izgovorila, i stavlja »ru- 
blje«, kako je izgovorila, zaprijeti toj stranci optužbom za uvredu suda, 
to da je nakladnik u Hrvatskoj davao njemačke knjige prevoditi profe- 
soru Srbinu iz Šumadđije, pa taj profesor u svome osobnom poštenju da- 
vao svoje prijevode kroatizirati »crncu« Hrvatu, pa nakladnik tako kroa- 
tizirane tekstove sam natrag srbizirao jer da su »previše hrvatski«... 

Vlada Hrvatske u genitivu, sabor Hrvatske u genitivu < . kao da se 
ništa nije moglo protiv proskripcije hrvatskoga imena, ništa protiv 
kolonizacije hrvatskoga jezika, ništa protiv sustavne vanifikacije hr- 
vatskoga nacionalnog bića, ništa protiv prekida hrvatskoga kulturnog 
kontinuiteta, ništa protiv konstantne agresije na hrvatsku inteligenciju. 
Da bi se nešto moglo početi protiv svega toga, trebalo je najprije izići 
iz genitiva, učiniti od genitiva pridjev, steći moralnu hrabrost da se 
konačno postane hrvatska vlada i hrvatski sabor. Netom se ta hrabrost 
počela stjecati, Hrvatska je izišla iz sjene. 

Još jednom, isto kao u doba prvoga hrvatskog preporoda, borba za 
materinsku riječ začela je čudo, drugo čudo slično onomu o kojemu je 
govorio engleski povjesničar Jackson proučavajući ilirski pokret. Jer i 
ovaj put počelo je krikom: »Vre i svoj jezik zabit Horvati hote ter drugi 
narod postati«. I ovaj put reagirao je najprije hrvatski jezični osjećaj 
kao kvintesencija svijesti o nacionalnom identitetu. Piše Grgo Gamulin: 
»Deklaracija o jeziku bila je tako jedan čin svijesti koja se u jednom 
trenutku sabrala na jednom mjestu«. Tako je počelo, tako je bljesnulo, 
jer se naprosto, doslovno, više nije moglo izdržati. Torturu rastapanja 
hrvatskoga identiteta, torturu Novosadskog dogovora u kojemu je pri- 
sutnost hrvatskih jezikoslovaca bila samo čin očajne odgovornosti pred 
vlastitom nacijom, strahovito gorki pokušaj da se barem spriječi posve- 
mašnje i bešćutno odlučivanje o nama bez nas, torturu apsurdnoga 
Novosadskog pravopisa koji je nevjerojatnim akrobacijama na silu od 
dva jezična osjećaja i dva književna jezika pravio jedan, torturu koja 
nam je i samo ime materinskog jezika, jezika hrvatskoga, jezika koji 
za Hrvata nikakvo drugo ime ne može imati, mučila nenaravnom imen- 
skom simbiozom kakve nema nigdje na svijetu, pa ni u imenima jezika 
mnogo sličnijih nego što su hrvatski književni i srpski književni jezik. 
I nije se više moglo izdržati torturu tanjugovštine, onaj očajno primitivni 
jezični hibrid koji nam je surovo i invadentno trovao novine i mnoštvo 
hrvatskih nenaobraženih i polunaobraženih ljudi koji samo novine či- 
taju: onaj srpsko-ruski hibrid koji kao da je zauvijek, neiskorjenjivo, 
neprobojno, odredio jezični profil Telegrafske agencije Nova Jugoslavija, 
još od njezinih prvih herojskih dana, kad ju je stvarao upravo suprug 
one avnojske tipkačice koja je bila u tjeskobi kako će pisati zaključke 
II zasjedanja AVNOJ-a na nepoznatom joj »južnom narječju«. I nije 
se više moglo izdržati očajnu poniženost i zanemarenost hrvatskoga je- 
zika u hrvatskim školama, i to da se u hrvatskim školama povijest hr- 
vatske književnosti predavala tako da se od nje bezočno otkidalo iu 
veoma metodičkoj regionalnoj magli ostavljalo gotovo sve stare pisce 
hrvatske osim kajkavaca. I još mnogo toga nije se više moglo izdržati 
Pod barjacima bratstva, i baš poradi njih, poradi njihove časti i vjero- 
dostojnosti. I ta hrvatska moralna nemogućnost da se dalje izdrži tor- 
turu verbicida i falsifikata zgusnula se u »čin svijesti«, u Deklaraciju o 
jeziku. Cijela hrvatska svjesna inteligencija stala je uz nju, svi svjetio- 
nici hrvatske kulture u onoj olovnoj noći nju su potpisali čvrstim sjajem 
Svoga imena. Tako je počeo drugi hrvatski preporod — i smrtni strah 
od njega. 

Strah je reagirao jedinim sredstvom što ga je imao: vlašću. A oslonio 
se na također jedini oslon što ga je imao: idiosinkraziju prema hrvatskom 
imenu, i to na njezino najotrovnije i najkobnije mjesto: mjesto u dušama 
Hrvata asimilanata, Hrvata koji niječu sebe, Hrvata koji odbacuju svoj 
hrvatski identitet, Hrvata duhovno i moralno koloniziranih, iznutra de. 
zintegriranih. (Među svim narodima na svijetu, samo Židovi i Hrvati 
imaju takav tip svojevoljnog isključenika iz vlastitog moralnog i kul- 
turnog nacionalnog sklopa, tip asimilanta koji nema snage prihvatiti 
svoj identitet i zato se rastapa u drugoj naciji ili u mistifikaciji »nad- 
nacionalnoga« mita.) Razmah manipulirane kampanje poslije hrvatske 
Deklaracije o jeziku plastično je pokazao snagu straha, opseg i dubinu 
kolonizacije na hrvatskomu etničkom prostoru. Pokazao je i to kako 
će šekspirski težak biti izlazak iz genitiva za strukture vlasti u Hrvatskoj. 
Ali pokazao je i to da se hrvatska svijest više ne da manipulirati, ni 
težnja za autentičnim ostvarenjem naravne dimenzije hrvatskog iden- 
titeta ugušiti. Hrvatski intelektualci i hrvatske kulturne ustanove, pot- 
Pisnici Deklaracije o jeziku, bili su pod pritiskom, ali svoj potpis nisu 
povukli. Ne odnosi se domovina na potplatima obuće, govorio je Danton. 
Isto tako, ne briše se domovina kad je ona sva u jednom potpisu. U 
strukturama vlasti u Hrvatskoj to se tada počelo shvaćati. Hajka na 
hrvatsku humanističku inteligenciju, na cijelu hrvatsku humanističku 
kulturu, hajka koja je poslije Deklaracije, udarajući na njezine potpis- 
nike, udarala na sam hrvatski identitet u njegovu najvišem i moralno 
najkvalificiranijem izrazu, stavila je ljude iz struktur& vlasti u Hrvat- 
skoj pred izbor: ili ostati u genitivu, u stvarnom nepostojanju hrvatske 
državnosti, u goloj kategoriji vlasti oklopno uvjetovane centralizmom 
i unitarizmom, u apatiji i antipatiji hrvatskoga naroda; ili izići iz ge- 
nitiva, zahtijevati stvarnu hrvatsku državnost kroz radikalnu reformu 
cijele federacije, preobraziti vlast radošću zauzetosti za hrvatsku na- 
cionalnu i državnu afirmaciju, u politizaciji naroda koja neće biti samo 
referatska fraza na sjednicama dosadnim kao nadgrobne ploče, u sim- 
patiji naroda koja se neće očitovati tek po direktivi. I ljudi iz struktura 
vlasti u Hrvatskoj izabruli su. I samo tri godine poslije Deklaracije o 
jeziku njihovom lucidnom i rigoroznom odlučnošću mirno je i zakonito 
uklonjen ledeni integralist koji je prvi bio poveo hajku na Deklaraciju, 
i koji je uopće od bratstva i jedinstva i socijalizma pravio bič nad bolnom 
glavom Hrvatske. 

Jedini otpor tome izboru hrvatske državne i političke uprave dolazi 
u Hrvatskoj od ljudi bez lica i ljudi bez sluha. Ljudi bez lica jesu Hrvati 
koji Hrvati neće da budu, ljudi bez svijesti o nacionalnom identitetu, 
ljudi bez imena, asimilanti jugointegralističkog mita. Ima ih u Savezu 
komunista, manje iz radikalnoga internacionalističkog uvjerenja u paleo- 
marksističkoj akcepciji, više iz karijerizma (jer većinom su stupili u 
Partiju u doba kad je to bio najučinkovitiji način za osobni uspjeh u 
jednom sustavu gdje su premoć privatnoga bogatstva i ugled obiteljskog 
imena bili zbrisani revolucijom a nadomješteni ne premoću zbiljskih 
osobnih sposobnosti nego pokornim otuđenjem savjesti; fenomen takvih 
partijskih karijerista veoma je nalik fenomenu europskih Židova koji 
su poslije francuske revolucije i napoleonskih ratova bili počeli primati 
krštenje naprosto kao »ulaznicu u društvo«, kako je rekao upravo jedan 
od njih, Heinrich Heine). Prvi, paleomarksistički tip člana Saveza ko- 
munista već je davno moralno sklerotiziran, ukočen u arhaičnoj men- 
talnoj formi koja je od komunizma pravila religiju, od radničke klase 
vjerničku masu, od Partije institucionalnu Crkvu, od partijske uprave 
prelaturu, od ideološke komisije Svetu Inkviziciju, od oponenta u Par- 

i heretika, a od Sovjetskog Saveza eshaton. U takvoj mentalnoj formi 
ad bilo mjesta za nacionalne vrednote, to je tako ostalo i to je 
dno. No takvih patetičnih paleokomunista malo je danas, oni su 

d samo stvar biološkog Absterbunga. Mnogo veći balast Savezu ko- 
jad Hrvatskoj tvori drugi od spomenutih tipova članstva, komu- 
nisti od karijere, »ziheraši«, ljudi otuđene savjesti. Pristupivši u Partiju 
kao u puku kategoriju vlasti, i to pristupivši joj u doba kad je sama 
Partija pravila od Hrvatske puki administrativni kvalitet, tim ljudima 
kao da sad struji dušom dvostruka sablazan: sablazan nad činjenicom da 
ie hrvatska politička uprava odustala od krivotvorine života u oklopu 
slasti otuđene od naroda, i sablazan nad činjenicom da je hrvatska po- 
litička uprava shvatila apsolutnu uzaludnost utapanja Hrvatske u mitove. 
U promatranju sadašnjih reagiranja ili odsutnosti reagiranja takvih 
»ziheraša«, stječe se dojam da je tim ljudima zapravo veoma krivo što 
hrvatsko ime više nije proskribirano, što se hrvatska politička i državna 
uprava solidarizirala s njegovom čašću. Taj dojam postaje još jasniji 
i strašniji kad se pomisli tko su zapravo ti »ziheraši«: ljudi starih jugo- 
integralističkih korijena, ljudi koji su u mitu integralnog jugoslavenstva 
uvijek i precizno mrzili hrvatstvo, ljudi kobne hrvatske samomržnje, 
tako slijepe i tako duboke da jedan od njih (mladić, student, jedan od 
onih »tatinih sinova« koji su sve dosad mislili da je vlast nad Hrvatskom 
nečija nasljedna prćija) može reći, doslovce, od riječi do riječi: »Gadi mi 
se kad čujem pjevati hrvatsku himnu!« Takvi ljudi zapravo samo žele 
i očekuju da se »sve ovo« sruši. Tako oni kažu, »sve ovo«. Tako zovu 
drugi hrvatski preporod, odbojno, prezirno, mrsko, glupo: »sve ovo«. 
I zabadaju u »sve ovo« gdje mogu i kako mogu, pa i nasitno, pribadača- 
ma, kao ostentativnom porabom srpskih riječi namjesto hrvatskih, osten- 
tativnim prešućivanjem hrvatskog imena, ivrdokornim nametanjem 
»službenoga« dvočlanog imena hrvatskom jeziku, izrazima zabrinutosti 
za Federaciju, a iznad svega: šutnjom o Desetoj Sjednici hrvatskog Cen- 
tralnog Komiteta (usput pripomenimo: hrvatski se i to može reći Sre- 
dišnji Odbor). I sve to, i sasvim prozirno, sa starim nostalgičnim pogle- 
dom. 

Takav stav zajednički je Hrvatima asimilantima i u Partiji i izvan 
nje, bitne razlike među njima u tome nema, kolonizirani su jednako i 
jedni i drugi. Posebno pak zabrinjuje to da se crte toga istoga stava 
vide i među nekim Srbima u Hrvatskoj, hrvatskim Srbima, Srbima koji 
druge domovine osim Hrvatske nemaju, koji ovdje, dobjegli pred tur- 
skim zulumom, žive stoljećima. Tu treba biti jasan, radikalno i bez os- 
tatka: Hrvatska je država i hrvatskih Srba, hrvatski Srbi ne mogu u 
Hrvatskoj biti ničija peta kolona. Razdor između Hrvata i Srba u Hr- 
vatskoj je uvijek trovao klimu upravo onda kad su se pojedini pred- 
stavnici hrvatskih Srba priklanjali shvaćanju da su nekakva dijaspora 
1 peta kolona. Upravo tu klimu razgarao je po zlu spominjani kobni ban 
hrvatski Khuen-Hedervary. Taj isti otrov sijao je i Svetozar Pribiće- 
Vić, i rezultat toga konačno je bio vlak za Beograd 1918. i gubitak hrvat- 
ske državnosti Prvi put u trinaest stoljeća — i sve ono što nam je slije- 
dilo, uključiv i zločin i pogrešku ustaške države, uključiv i njezinu hi- 
poteku bačenu na Hrvatsku sve do danas rukom koja nije hrvatska ruka, 
uključiv i pojedine stavke iz te hipoteke, na primjer to da su za bogo- 
kgrad Udbe u Udbi bogovali većinom Srbi, ili to da je partijski aparat 

atskoj na terenu bio sastavljen većinom od Srba, ili to da je broj 
Srba na upravnim položajima u Hrvatskoj uopće nesrazmjerno velik 
"Pram broja Srba u Hrvatskoj. Sada, kad odgovorni hrvatski politički 
i državni Prvaci, uz moralnu potporu svih svjesnih Hrvata, nastoje na- 

pokon skinuti tu hipoteku i ispraviti te nesrazmjere, čuju se podmukle 
krilatice o »nacionalizmu i šovinizmu«. To je opasno, to stvara tjeskobu 
i zatvara srce. U takvoj klimi može se razvijati sve, ali ne bratstvo. »Mir 
je djelo pravde«, stoji pisano u hebrejskoj Bibliji. 

Staro hrvatsko državno pravo poznavalo je, kao i pravo drugih 
starih nacija naše civilizacije, pojam političkog nacionaliteta. Evo kako 
Bogoslav Šulek, veliki hrvatski pravnik i jezikoslovac, jedan od ilirskih 
preporoditelja, tumači taj pojam u tkivu ustava Trojedne Kraljevine 
Hrvatske, Slavonije i Dalmacije, s posebnim obzirom upravo na hrvatske 
Srbe, u svojoj knjizi Hrvatski ustav ili konstitucija godine 1882., u po- 
glavlju »Pučanstvo ili narod«, na strani 38. i 39. (naklada Dioničke ti- 
skare, Zagreb 1883): 

»Nego osim tako zvane etnografske narodnosti ima jošt i politička 
narodnost, kod koje se negleda na poreklo, nego na zemlju, državu, kako 
se zove. Evo jednoga primjera. Tko se je rodio u Zagrebu, on je Zagreb- 
čanin, bio on već poreklom Hrvat ili Niemac, kršćanin ili izraelac. Svaki 
belgijski državljanin je Belgijanac, bio poreklom Francez ili Vlam. Isto 
tako je svaki srbski državljanin u političkom pogledu Srbin, makar bio 
porekla bugarskoga ili rumunjskoga (zato se i drže srbski državljani za 
prave Srbe, a Srbi preko Save su jim samo Švabe). Prema tomu su dakle 
i svi oni, koji su se rodili u Hrvatskoj, u političkom pogledu Hrvati.« — 
»Prema tomu izjavio se je i barun Živković u hrvatskom saboru: 'Moja 
je politika trojedne kraljevine, ili, ako se hoće, Hrvatske. Razboriti Srbi 
netraže nikakove političke individualnosti i nemogu ništa drugo zahtie- 
vati, nego da jim se priznaje njihovo ime i da jim se dade autonomija u 
nastavnih i vjerskih stvarih'.« (Barun Jovan Živković bijaše podban 
hrvatski.) 

Taj stari komentar stare hrvatske konstitucije živ je i danas. I, za 
sve nas koji u Hrvatskoj živimo prihvaćajući Hrvatsku kao svoju bitnu 
i neotuđivu egzistencijalnu odrednicu, u ovom sjaju i naporu drugoga 
hrvatskog preporoda, živi su dubokom, neotuđivom radošću i stihovi 
Friedricha Schillera što ih je Šulek dodao tome svom komentaru: 


An's Vaterland, an's theure schliess dich an, 
Das halte fest mit deinem ganzen Herzen, 
Das sei dein Stolz, dess' Adels riihme dich! 
Hier sind die starken Wurzeln deiner Kraft. 


»Ovdje su jaki korijeni tvoje snage.« Ovdje. U domovini koja nije 
administrativni genitiv. 

ogledi i rasprave 


NAPISANO KAO KOMENTAR UZ PREGRŠT CITATA“ 


Vlado Gotovac 


i 


Pisao sam apologiju djela kao apologiju spremnosti na žrtvu, na 
propast. Uvjeravao sam stvaraoce, a ne društvo. Jer postoje doba za 
koja se nešto može učiniti samo radeći protiv njihove volje, protiv nji- 
hovih želja, protiv njihovih programa: samo protiv njih. 


Što je manje slobode, to je manje nevažnog za stvaranje. Tada za 
onoga koji stvara nema skloništa. Jer je svakodnevno jedina materija 
kojom djelo raspolaže: »Jedna stvar ovdje mnogo vrijedi« pjeva Rilke u 
Devinskim elegijama. Ona je njegov neposredni usud, izvor svih nje- 
govih nesreća: ona ga i denuncira! U formalizmu — koji je također od- 
govor istoj nesreći — ta materija nestaje. Ali, ona se ne može ničim 
zamijeniti i zato formalizam ostaje samo kao epizoda, iako herojska: 
na njemu teror ne uspijeva, niti zastaje! 


Poziv na stvaranje, poziv je na spremnost da se prihvati patnja. I 
moja apologija nalazi svoj smisao u transcendenciji: koja vraća slobodu. 


2. 


Ne postaje, dakle, svejedno kako se živi prihvativši djelo! Onaj tko 
mu se predao još nije spašen: žrtva se ne može zamijeniti lukavstvom, 
kad je u pitanju sloboda. A ja sam uvjeren da se najviše gubi kad se 
gubi sudbina: to znači da se s djelom i ona mora podizati! 


Djelo ne oslobađa ni od čega! Ono je samo još jedan teret na životu 
stvaraoca: nikad ugodan, a bez slobode strašan! Ali, »Život duha nije 
onaj život, koji se plaši pred smrću i koji pred pustošenjem čuva svoju 
čistoću, nego onaj koji podnosi smrt i u njoj se održava« (Hegel). 


3. 


. Vrijednost i moć djela jest u tome da ono postane svijet, da postane 
nosilac njegovog rasporeda, njegovog značenja. Mi o njemu govorimo, 





* Odnosi se na citate Gotovčevih pogleda i mišljenja što ih je odabrao Vlatko Pa- 
vletić za jedno poglavlje svoje knjige o Gotovcu i njegovu književnom djelu — Osmišlje- 
RO osjećanje mjesta. Gotovac je iskoristio prigodu da dopuni i dalje razvije neke misli: 

O su nastali ovi komentari (op. ur.). 

